Para leluhur ing Indonesia sampun gadah cara njaga dhiri kanggé nglindhungi lan mbéla nyawanipun utawi klompokipun saking tantangan alam. Piyambakipun ndamel béla dhiri kanthi niru obahipun kèwan ing lingkungan alam, kaya ta gerakan kera, macan, ula, utawa manuk garudha. Asal saking seni béladhiri ing Nuswantara saged ugi ngrembaka saking katrampilan suku bangsa asli Indonesia kanggé mburu lan perang ngginakaken bendha, tameng lan tumbak, kadosta ing tradhisi suku Nias sing nganti abad kaping-20 boten wonten pengaruh saking njawi.